钦定古今图书集成/理学汇编/学行典/第204卷 > 周后
## 钦定古今图书集成/理学汇编/学行典/第204卷 > 周后

按《无锡县志》：“周后，字养蒙。弱冠丧父。里之奸黠构其
弟讼后于官而牟取其利，后竟析己产之腴者予之，
计乃阻。亡何，又构弟与他族讼，数年产且尽，则夺兄
之田百亩以献势家。及后疾，犹再讼兄于官，后皆不
为动。将死，诫其子善事而叔无铭吾墓，以彰厥愆。家
人盗后禀中麦，卒遇之，其人遑遽失措，后徐慰谕，卒”
与之麦。子淑，孙怀忠，皆以长厚名。